**NÁRODNÁ   RADA SLOVENSKEJ   REPUBLIKY**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**VIII. volebné obdobie**

Číslo: CRD-1343/2022

**1041a**

**S p o l o č n á    s p r á v a**

**výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov (tlač 1041)** v druhom čítaní

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Výbor Národnej rady Slovenskej republiky pre verejnú správu a regionálny rozvoj ako gestorský výbor k **vládnemu návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov (tlač 1041)** podáva Národnej rade Slovenskej republiky v súlade   s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky spoločnú správu výborov Národnej rady Slovenskej republiky:

**I.**

Národná rada Slovenskej republiky uznesením č.1544 z 23. júna 2022 pridelila  **vládny návrh zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov (tlač 1041)** na prerokovanie týmto výborom:

**Ústavnoprávnemu výboru Národnej rady Slovenskej republiky**

**Výboru Národnej rady Slovenskej republiky pre verejnú správu a regionálny rozvoj**

**a**

**Výboru Národnej rady Slovenskej republiky pre ľudské práva a národnostné menšiny;**

Výbory prerokovali predmetný  návrh zákona v lehote určenej uznesením Národnej rady Slovenskej republiky.

**II.**

Poslanci Národnej rady Slovenskej republiky, ktorí nie sú členmi výborov, ktorým bol   návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu  zákona podľa § 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**III.**

Výbory Národnej rady Slovenskej republiky, ktorým bol  návrh zákona pridelený zaujali k nemu nasledovné stanoviská:

**Ústavnoprávny výbor** Národnej rady Slovenskej republiky uznesením č. 556 z 9. septembra 2022 s  návrhom zákona **súhlasil** a odporučil ho Národnej rade Slovenskej republiky **schváliť s pozmeňujúcimi a doplňujúcimi návrhmi;**

**Výbor Národnej rady Slovenskej republiky pre verejnú správu a regionálny rozvoj** uznesením č. 165 z 8. septembra 2022 s  návrhom zákona **súhlasil** a odporučil ho Národnej rade Slovenskej republiky **schváliť s pozmeňujúcimi a doplňujúcimi návrhmi;**

**Výbor Národnej rady Slovenskej republiky pre ľudské práva a národnostné menšiny** uznesením č. 115 z 12. septembra 2022 s  návrhom zákona **súhlasil** a odporučil ho Národnej rade Slovenskej republiky **schváliť s pozmeňujúcimi a doplňujúcimi návrhmi.**

**IV.**

Z uznesení výborov Národnej rady Slovenskej republiky uvedených pod bodom III. spoločnej správy vyplynuli tieto pozmeňujúce a doplňujúce návrhy:

1. K čl. I bod 3

V čl. I bode 3 v úvodnej vete sa slová „odsekom 13“ nahrádzajú slovami „odsekom 14“ a odsek 13 sa označuje ako odsek 14.

Legislatívno-technická úprava. Zákonom č. 207/2022 Z. z. bol do § 24 zákona č. 575/2001 Z. z. vložený nový odsek 7, v dôsledku čoho v platnom znení § 24 už obsahuje 13 odsekov. Nový dopĺňaný odsek je preto potrebné označiť ako odsek 14.

Ústavnoprávny výbor NR SR

Výbor NR SR pre verejnú správu a regionálny rozvoj

Výbor NR SR pre ľudské práva a národnostné menšiny

**Gestorský výbor odporúča schváliť.**

1. V čl. I bode 3 v § 24 ods. 13 prvej vete sa na konci bodka nahrádza čiarkou a pripájajú sa tieto slová: „ktorá súčasne v uvedenom rozsahu plní úlohy národného kontaktného bodu.“.

V súlade s nelegislatívnymi právnymi aktami Európskej únie sa precizuje stanovený mandát postavenia novovytvorenej organizačnej zložky vykonávajúcej úlohy koordinácie uskutočňovania inklúzie marginalizovaných rómskych komunít v súlade s čl. I bodom 2 návrhu zákona. Predmetný návrh predstavuje zároveň obnovený záväzok Slovenskej republiky dosiahnuť vyššiu účinnosť pri uskutočňovaní a koordinovaní inklúzie Rómov.

Výbor NR SR pre ľudské práva a národnostné menšiny

**Gestorský výbor odporúča schváliť.**

1. K čl. I bod 3

V čl. I bode 3 v § 24 ods. 13 sa nad slovami „osobitného predpisu“ odkaz „1b)“ označuje ako odkaz „2)“.

V nadväznosti na to sa primerane upraví aj znenie úvodnej vety k poznámke pod čiarou a označenie poznámky pod čiarou.

Legislatívno-technická úprava. Nový odkaz sa vkladá medzi odkaz 1cf v § 24 ods. 7 a odkaz 3 v § 40 ods. 2 zákona č. 575/2001 Z. z. Pôvodný odkaz 2 bol vypustený zákonom č. 78/2005 Z. z., je preto možné opätovne ho zaviesť s novým znením.

Ústavnoprávny výbor

Výbor NR SR pre verejnú správu a regionálny rozvoj

Výbor NR SR pre ľudské práva a národnostné menšiny

**Gestorský výbor odporúča schváliť.**

**V.**

Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe hlasovať takto:

hlasovať spoločne o bodoch 1, 2 a 3 zo spoločnej správy, s  odporúčaním gestorského výboru **schváliť**.

**VI.**

Gestorský   výbor na základe  stanovísk výborov k**vládnemu návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov (tlač 1041)** odporúča Národnej rade Slovenskej republiky predmetný návrh  zákona **schváliť** v znení schválených pozmeňujúcich a doplňujúcich návrhov uvedených v spoločnej správe.

Spoločná správa výborov Národnej rady Slovenskej republiky o prerokovaní **vládneho návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov (tlač 1041a)** bola schválená  uznesením gestorského  výboru č. **169** dňa **13. septembra 2022.**

Týmto uznesením výbor zároveň poveril spoločného spravodajcu **Petra DOBEŠA,** aby na schôdzi Národnej rady Slovenskej republiky pri rokovaní o predmetnom  návrhu zákona predkladal návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**Jozef L U K Á Č, v. r.**

predseda

Výboru NR SR pre verejnú správu a regionálny rozvoj

V Bratislave 13. septembra 2022